जिल्ला अस्पतालमै जटिलतायुक्त प्रसूति सेवा पुनः सुरु भएसँगै सेवाग्राही लाभान्वित भएको जिल्ला स्वास्थ्य कार्यालय बैतडीका प्रमुख डा.जगदीशचन्द्र बिष्टले बताए। 'एनेस्थेसिया असिस्टेन्ट अभावमा ६ महिनादेखि सेवा सञ्चालन गर्न पाएका थिएनौँ', उनले भने, 'दरबन्दी पूर्ति भएसँगै सेवा सुचारु भएको छ।' अब जटिल 'केस'हरू पनि जिल्ला अस्पतालमै अप्रेसन गरेर बच्चा जन्माउने सकिने डाक्टर विष्टको भनाइ छ।
